
[bookmark: _Hlk181955882]Hei OAJ Päijät-Hämeen alueyhdistyksen ja jäsenyhdistysten aktiivit! Tämän kirjeen tarkoituksena on viestiä ajankohtaisista alueyhdistysasioista alueemme aktiiveille. Puheenjohtaja, välitäthän kirjeen yhdistyksesi hallituksen aktiiveille.

 Toimikuntapaikat
OAJ:n toimikuntien tehtävänä on valmistella asioita OAJ:n päätöksentekoelimille. Toimikunnat ovat merkittäviä paikkoja vaikuttaa OAJ:n päätöksiin ja järjestön tulevaisuuteen. Toimikuntien jäsenet valitaan valtuutettujen keskuudesta toimikaudeksi 2026-2028. OAJ Päijät-Hämeen ja OAJ Kanta-Hämeen toimikuntapaikat:
Jussi Anttila, Koulutuspoliittinen toimikunta, jäsen jussi.anttila@lahti.fi 
Jaana Järvenpää, Järjestö-ja viestintätoimikunta, varajäsen jaana.jarvenpaa@edu.heinola.fi 
Katri Juvonen, Tulo-ja palkkapoliittinen toimikunta, jäsen katri.juvonen@hameenlinna.fi 
Jos teillä on terveisiä vietäväksi valtakunnantason päätöksentekoon, OAJ:n hallituksen jäsenet, valtuutetut ja toimikuntien jäsenet kuulevat mielellään ajatuksianne. 

Lahden varhaiskasvatuksen opettajien pienkeräys
Lahden Varhaiskasvatuksen opettajat joutui ikävän vishing-huijauksen uhriksi viime keväänä. Asiaa on selvitetty pankin ja viranomaisten kanssa ja tehty kaikki voitava. Huijaukset ovat nykyisin kekseliäitä ja niiden uhriksi voi joutua yllättäen kuka tahansa. 
Erityisen harmillista tilanne on, kun kyseessä on yhdistystoiminta, jossa aktiivit tekevät vapaaehtoistyötä täydellä sydämellä ja pyyteettömästi. Ryhtyessään yhdistystoimijaksi harva ajattelee, että edessä voi olla kylmäävä tilanne, jossa yhdistystoimija joutuu henkilökohtaisesti korvausvelvolliseksi tuhansista euroista.
Yhdistyksen varoja menetettiin 6750€. Yhdistyksen hallitus korvaa varat täysimääräisesti henkilökohtaisilla korvauksilla sekä pienkeräyksen ja avustusten tuotoilla. Summasta on saatu kasaan vasta murto-osa, joten apua tarvitaan kipeästi.
OAJ Päijät-Häme on OAJ:n aluetoiminnan velvoitteiden ja sääntöjen mukaisesti avustanut taloudellisesti heikkoon asemaan joutunutta yhdistystä. Nyt jos koskaan, olisi hyvä paikka näyttää solidaarisuutta pulaan joutunutta yhdistystä ja sen aktiivitoimijoita kohtaan. Haastamme kaikki jäsenyhdistykset, aktiivit ja jäsenet mukaan tukemaan! Toivomme, että viestitte pienkeräyksestä jäsenillenne. Jokainen euro on tärkeä!
Näin voit osallistua
Saaja: Lahden varhaiskasvatuksen opettajat ry
Tilinumero: FI68 5610 0720 0749 97
Viestikenttään: Pienkeräys 2026
Pienkeräysnumero: RA/2026/738
Pienkeräys on käynnissä 27.8.2026 asti, joten jos haluat auttaa, tee se pian!
Kerätyt varat käytetään kokonaisuudessaan yhdistykselle aiheutuneen taloudellisen vahingon kattamiseen.
Lämmin kiitos tuestasi.

Taloutta ohjaavat asiakirjat ja ohjeet
Viime kevään aktiivitoimijakoulutuksessa kävimme läpi talouteen liittyviä asioita ja asiakirjoja. 
· Taloudesta kannattaa raportoidaan säännöllisesti hallitukselle. Yhdistyksen tilien saldo jokaiseen kokoukseen sekä vähintään suurimmat hankinnat
· Yhdistyksellä tulee olla selkeät ohjeet varojen käytöstä vastaaville toimihenkilöille
· Kukaan ei hyväksy itseään koskevia laskuja. Laskuilla tulee olla kaksinkertainen hyväksyntä.
· Toiminnantarkastajien kanssa on syytä kerrata tehtävän vastuut ja velvollisuudet
· Yhdistyksen tilien ja korttien päivittäiset käyttörajat ja käyttöalueet kannattaa tarkistaa ja asettaa yhdistyksen sopiviksi
OAJ on laatinut taloteen liittyviä ohjeita ja malleja, jotka löydätte OAJ areenasta. Jokaisen yhdistyksen on tarpeen laatia ja päivittää taloussääntö, joka käydään läpi jokaisen toimintavuoden alussa ja kirjataan kokouspöytäkirjaan, että se on käsitelty. Tämän kirjeen liitteenä on OAJ:n taloussääntö yhdistyksille, toimintamalli taloudellisten väärinkäytösten yhteydessä, palkkio-ohjeistus ja OAJ Päijät-Hämeen tietoturvaohje, joita voitte käyttää hyödyksenne omia asiakirjoja laatiessanne. 

[bookmark: _Hlk219441012][bookmark: _Hlk156207895]Jäsenyyden suositteleminen
Suosittele jäsenyyttä-kampanja ovat meneillään! Kun suosittelet OAJ:n jäsenyyttä esim. kollegalle, saat pisteitä käytettäväksi palkintokaupassa, jos hän liittyy OAJ:n jäseneksi suosittelusi seurauksena. Kannattaa muistaa, että jäseneksi voi liittyä heti valmistumisen jälkeen alennetulla jäsenmaksulla, eikä työpaikkaa tarvita, kuten aiemmin. OAJ on tutkintopohjainen liitto, joten jäseneksi voivat liittyä myös opettajakelpoiset muilla aloilla työskentelevät henkilöt.  
Myös uusi jäsen saa liittymislahjan. Jo yhdellä suosittelulla saa palkinnon, mutta suositteluista kertyviä pisteitä voi myös kerryttää ja ostaa jonkin isommankin lahjan. Kaupassa on laadukkaita tuotteita sekä aineettomia lahjoja. Lisätietoa https://www.oaj.fi/jasenelle/liity-jaseneksi/suosittele-jasenyytta/ 

OAJ Päijät-Hämeen vaikuttamistoiminta
Hallitus on lähettänyt lausuntokierrokselle päiväkodinjohtajien kelpoisuutta laajentavan esityksen. Mikäli lakiesitys menee läpi, päiväkodinjohtajalta ei enää vaadita kasvatustieteiden maisterin tutkintoa. Tämä on OAJ:lle kriittinen heikennys, jota järjestö ja VOL vastustavat kaikin tavoin. 
OAJ Päijät-Häme lähestyi heinäkuun lopulla Hämeen vaalipiirin kansanedustajia ja heidän avustajiaan ja toimitimme heille OAJ Päijät-Hämeen kannanoton, jossa perustelimme kelpoisuusvaatimusten säilyttämistä mm. tutkimustietoon ja varhaiskasvatuksen laatuun vedoten. 
Hallituksen esityksen tultua lausuttavaksi, laadimme ministeriön lausuntopalveluun asiasta OAJ Päijät-Hämeen lausunnon, jossa emme kannattaneet lakiesitystä. Kannustamme kaikkia yhdistyksiä ja jäseniä yksityishenkilöinä ottamaan kantaa asiaan (lausuntopalvelu.fi). Lausuntoaika päättyy perjantaina 21.8.
Tapaamme kansanedustajia perinteiseen tapaan Helsingissä yhteistyössä OAJ Kanta-Hämeen kanssa 8.9. Tilaisuudessa keskustelemme ajankohtaisista koulutusasioista sekä tuomme esiin OAJ:n koulutuspoliittisia tavoitteita.
Eduskuntavaalit 2027 järjestetään ensi keväänä. Vaalityö on tärkeä osa OAJ Päijät-Hämeen vaikuttamistoimintaa syksystä lähtien. Eduskuntavaalikampanjan avaus on MOP-päivän vaikuttamistilaisuuden yhteydessä. Sitä ennen jäsenyhdistysten edustajille, Timanttiliigalaisille ja OAJ Päijät-Hämeen alueyhdistyksen jäsenille järjestetään eduskuntavaalikoulutus Ravintola Kokassa 15.9. 

Kiila-kuntoutus
Kiila-kurssit ovat täyttyneet ja olemme saaneet toiveita uusien kurssien järjestämisestä. Seuraava kurssi alkaa joulukuussa ja hakuaika päättyy 18.10. Paikat täytetään hakujärjestyksessä ja Kela tekee päätöksiä jo hakuajan kuluessa. Kiilan hakuilmoitus on tämän kirjeen liitteenä ja toivomme, että välitätte sitä jäsenillenne. 

Vaikuttamisavustukset
Muistattehan hakea OAJ Päijät-Hämeen vaikuttamisavustuksia! Vaikuttamisavustuksia myönnetään keskustelutilaisuuksiin, joiden tarkoituksena on edistää opettajien edunvalvontaa. Vaikuttamistilaisuuden osallistujamäärän tulee olla sellainen, että keskustelu onnistuu. Koulutus- tai luentotilaisuuksiin tai jäsentilaisuuksiin  cei myönnetä tukea. Tukea voi saada 35€/osallistuja. Hakemukset toimitetaan taloudenhoitaja Mikko Tähkäselle taloudenhoitaja@oajpaijathame.fi ja liitteeksi tulee osallistujien allekirjoittama osallistujaluettelo sekä kuitteja haettavaa tukea vastaava määrä (ei matkoja, alkoholia tai lahjoja). 


[bookmark: _Hlk156212733][bookmark: _Hlk94094050]Yhdistysterveisin, 
OAJ Päijät-Hämeen hallitus

Heli Pohjonen
puheenjohtaja

JAKELU: jäsenyhdistysten puheenjohtajat, sihteerit, pääluottamusedustajat, luottamusedustajat, työsuojeluvaltuutetut ja OAJ Päijät-Hämeen hallituksen hallituskokoonpano, hallituksen varajäsenet ja OAJ-valtuutetut

Hanki uusi jasen, saat palkinnon!

Nyt kannattaa suositella OAJ:n jasenyytta kollegalle. Jos han liittyy
suosittelusi seurauksena, saat pisteita kaytettavaksi
palkintokaupassal! Jo yksi onnistunut suosittelu avaa
valittavaksesi useita kivoja palkintoja.

- Lue lisaa ja suosittele





